1、《采莲曲》若耶溪边采莲女,笑隔荷花共人语。日照新妆水底明,风飘香袖空中举。岸上谁家游冶郎,三三五五映垂杨。
紫骝嘶入落花去,见此踟蹰空断肠。2、《蝶恋花·一霎秋风惊画扇》一霎秋风惊画扇。艳粉娇红,尚拆荷花面。草际露垂虫响遍。
扫掠亭台开小院。四坐清欢,莫放金杯浅。龟鹤命长松寿远。阳春一曲情千万。3、《蝶恋花·自古涟漪佳绝地》自古涟漪佳绝地。
倦客尘埃何处洗。真君堂下寒泉水。左海门前酤酒市。夜半潮来,月下孤舟起。倾盖相逢拚一醉。双凫飞去人千里。
4、《蜻蜓歌》黄河中流日影斜,水天一色无津涯,处处惊波喷流飞雪花。篙工楫师力且武,进寸退尺莫能度。吾甚惧。
造化借羽翼。随风戏中流,翩然有馀力。吾不如汝无他,无羽翼。吾若有羽翼,则上叩天关。为圣君请贤臣,布惠化于人间。
纷而零。使地上学仙之子,得而食之皆长生。不学汝无端小虫子,叶叶水上无一事,忽遭风雨水中死。5、《江城子·细风微揭碧鳞鳞》细风微揭碧鳞鳞。
不闻声。时见推帘,笼袖玉轻轻。不似绮楼高卷幔,相指点,总分明。斜湾丛柳暗阴阴。且消停。莫催行。只恨夕阳,虽好近黄昏。
6、《水亭》水亭不受俗尘侵,葛帐筠床弄素琴。一片风光谁画得:红蜻蜓点绿荷心。